Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jokainen pelkää joskus jotain.
Mutta eikö olekin ihanaa tietää, -
että pelon aiheuttaja tuhoutuu lopulta?
Saamme siitä voiton.
Eikö tämä tietoisuus helpotakin pelkoja, -
auta näkemään asioita oikeassa perspektiivissä -
ja pysymään uskollisena?
Ilmestyskirjan yhtenä tavoitteena on vakuuttaa meille, että voitto on taattu.
Johannes puhuu siitä kerta toisensa jälkeen.
Maailmassa tulee aiheuttamaan pelkoa peto, -
pahan valtakunta.
Tuo valtakunta ei ole uusi, koska se on ilmaantunut jo useaan otteeseen -
Assyriana, Babylonina, Meedo-Persiana, -
Kreikkana ja Roomana.
Mutta viimeinen peto, joka on sekä seitsemäs että kahdeksas, -
on ainutlaatuinen ja erilainen kuin muut.
Niin Danielin kirjassa opetetaan.
Johannes sai ymmärryksen Danielin profetioihin -
voidakseen kirjoittaa Ilmestyskirjan.
Danielin mukaan seitsemäs peto on ainutlaatuinen.
Se ei ole pelkästään jumalaton vaan myös sielunvihollisen riivaama.
Mutta muistetaan, että me saamme siitä voiton.
Otetaan esille Ilmestyskirjan luku 17.
Ilm. 17.
Pedolla on seitsemän päätä, joista viisi on jo tuhottu.
Rooman maailmanvalta on nyt, mutta se hävitetään.
Tulee vielä seitsemäs ja kahdeksas maailmanvalta.
Seitsemäs ja kahdeksas liittyvät toisiinsa läheisesti.
Meidän pitää ymmärtää eräs asia.
Uskotko, että lopun ajat lähestyvät nopeasti?
Monet vastaavat myöntävästi.
Jos vastaamme myöntävästi, meidän pitää tunnistaa seitsemäs peto -
eli se, miten paha maailmanvalta nousee seitsemännen kerran.
Jos uskot, että siirrymme kohta tästä aikakaudesta lopun aikoihin, -
silloin seitsemäs maailmanvalta on jo ollut.
Jos odotamme aikojen loppua, on jo etsittävä 8. maailmanvaltaa.
Jos on näin, pitää kysyä itseltämme, mikä seitsemäs oli.
Jos emme tiedä, mikä seitsemäs oli, -
emme ymmärräkään vielä olevamme niin pitkällä Jumalan suunnitelmissa.
Itse uskon, että seitsemäs on jo ollut.
Tarkoitan holokaustia, juutalaisten joukkotuhoa.
Pahin kärsimyksen aika juutalaisten historiassa -
oli toisen maailmansodan aikainen juutalaisten kansanmurha.
Mutta Daniel kertoo murheellisen seikan.
Holokaustia pahempi kärsimys on vielä tulossa juutalaisille.
Jeremia puhuu siitä termillä et tsara leJakov, -
joka tarkoittaa Jaakobin eli Israelin ahdistuksen aikaa.
Eli kauhein koetus juutalaisille tapahtuu lopun aikoina -
seitsemännen pedon toimesta, joka on myös kahdeksas.
Uskon, että juutalaisten kärsimykset toisen maailmansodan aikana -
olivat profeetallisia.
Ei siis kannata ajatella holokaustia tapahtumana, -
josta Raamatussa ei edes puhuta.
Kyseessä oli seitsemäs maailmanvalta.
Odotamme siis jo kahdeksatta.
Seitsemäs ja kahdeksas muistuttavat toisiaan.
Molemmat pyrkivät tuhoamaan juutalaiset.
Sielunvihollinen tietää, että jos se saa juutalaiset tuhottua, -
silloin Messias ei voi saapua eikä Jumalan valtakuntaa perusteta.
Siksi Israel ei ole keskeinen pelkästään Jumalan -
vaan myös sielunvihollisen suunnitelman kannalta.
Katsotaan nyt Ilmestyskirjan 17. luvun jaetta 11.
"Ja peto, joka on ollut ja jota ei enää ole, -
on itse kahdeksas, ja on yksi noista seitsemästä..."
Luku kahdeksan kertoo uudesta alusta.
Kun kahdeksas tuhoutuu, syntyy uusi alku. Luku 8 kuvaa myös lunastusta -
sekä sen seurausta, Jumalan valtakuntaa.
"Ja peto, joka on ollut ja jota ei enää ole, -
on itse kahdeksas, ja on yksi noista seitsemästä..."
Ne liittyvät toisiinsa.
Ymmärrämme pedon luonnetta näiden 7 maailmanvallan perusteella.
Ne vainosivat juutalaisia. Ne aiheuttivat kärsimystä.
Ne vastustivat Jumalan suunnitelmia ja tarkoitusperiä.
"...ja on yksi noista seitsemästä, ja menee kadotukseen."
Pedon joutuminen kadotukseen mainitaan jo toista kertaa.
Raamatussa toistetaan asioita silloin, kun niitä halutaan korostaa.
Johannes tahtoo meidän ymmärtävän, -
että vaikka tämä maailmanvalta olisi miten kauhistuttava tahansa, -
se on tuhon oma.
Ilm. 17:12: -
"Ja ne kymmenen sarvea, jotka sinä näit, ovat kymmenen kuningasta, -
jotka eivät vielä ole saaneet kuninkuutta, -
mutta saavat vallan -
niinkuin kuninkaat yhdeksi hetkeksi pedon kanssa."
Näemme nyt kymmenen valtakunnan välisen yhteyden.
Ne muodostavat yhdessä pahan maailmanvallan.
Ei kannata tarkastella pelkästään nykyisiä kansakuntia.
Kansakunnat eivät olleet Johanneksen aikaan aina samoja kuin nyt.
Esimerkiksi Irania kutsuttiin silloin Persiaksi.
Sen ajan Persia oli kuitenkin paljon laajempi kuin nykyinen Iran.
Samoin Kuusilla tarkoitetaan nykyistä Etiopiaa.
Mutta sen maat olivat laajemmat kuin nykyisen Etiopian.
Tarvitsemme siis Johanneksen perspektiiviä kohdan ymmärtämiseen.
Jae 13: -
"Näillä on yksi ja sama mieli -
ja he antavat voimansa ja valtansa pedolle."
He saavat voiman tiettynä aikana tietyssä paikassa -
pedon tarkoitusperien mukaan.
"...he antavat voimansa ja valtansa pedolle."
Jakeessa 14 kerrotaan tärkeä asia.
Egyptille, Assyrialle, Babylonialle jne. -
oli yhteistä tietty ominaisuus.
Ne eivät vain vainonneet juutalaisia -
vaan ne vastustivat Jumalan suunnitelmia ja tarkoitusperiä.
Sama pitää paikkansa lopun aikoina.
Tässä ei kuitenkaan sanota, että ne vastustavat Jumalan suunnitelmia, -
vaan: "He sotivat Karitsaa vastaan..."
Olemme nähneet sanan Karitsa Ilmestyskirjassa ennenkin.
Sillä tarkoitetaan pääsiäiskaritsaa.
Pääsiäiskaritsa taas viittaa lunastukseen.
Sotiessaan Karitsaa vastaan -
kuninkaat eivät vastusta pelkästään Messias Jeesusta -
vaan myös lunastusta.
Lunastukseen kuuluu kaksi eri puolta: -
Karitsa antoi henkensä lunastusmaksuksi.
Hänen verensä kautta lunastus saatiin aikaan.
Lunastuksen toinen puoli on se, mitä siitä seuraa.
Lunastuksesta seuraa Jumalan valtakunnan perustaminen.
Paha maailmanvalta siis vastustaa Jumalan valtakuntaa.
Tulemme näkemään, että tämä maailmanvalta vastustaa Israelia, -
koska Israelilla on raamatullinen yhteys Jumalan valtakuntaan.
Lunastus johtaa lopulta Israelin pelastumiseen, -
jotta Jumalan valtakunta voidaan perustaa.
Näitä asioita toistetaan, jotta ymmärtäisimme niiden merkityksen.
"He sotivat Karitsaa vastaan, mutta Karitsa on voittava heidät..."
Miten se on mahdollista? Tämä maailmanvaltahan on yliluonnollinen, -
sielunvihollisesta lähtöisin ja tekee voimallisia tekoja.
Ihmiset kysyvät, kuka voi petoa vastustaa.
Mutta Karitsa voittaa sen siksi, kuka hän on.
Jae 14: -
"...hän on herrain Herra ja kuningasten Kuningas..."
Tässä jakeessa halutaan kertoa, -
että Karitsa on ihmiseksi syntynyt Jumala.
Hän on Immanuel. Immanuel tulee kolmesta heprean sanasta: -
Im - kanssa, nu - meidän, el - Jum
Immanuel tarkoittaa siis: Jumala meidän kanssamme.
Hän on voittava pahan maailmanvallan.
"... hän on herrain Herra ja kuningasten Kuningas; -
ja... hänen kanssansa."
Mekin tahdomme voittaa pahan maailmanvallan -
ja välttää tuomion.
Tänään pääsemme luvun 17 loppuun. Ensi kerralla aloitamme lukua 18, -
jossa kerrotaan, -
miten Jumala tuomitsee pedon, porton ja väärän profeetan.
Luvussa 17 vasta ilmoitetaan -
Jumalan kansan voitto ja Babylonin tappio.
"...kutsutut ja valitut ja uskolliset voittavat hänen kanssansa."
Sanojen järjestys on tärkeä.
Ensin kutsutut, sitten valitut. Meitä kutsutaan.
Kun Uudessa testamentissa puhutaan kutsumisesta, sana on sama.
Sana "kutsua" on hyvin ainutlaatuinen. Se vaatii vastausta.
Ne jotka vastaavat kutsuun myönteisesti, ovat valittuja.
Jumala vuodattaa heihin elämänsä ja Pyhän Henkensä.
Näin kutsutuista ja valituista tulee uskollisia.
Meidät on kutsuttu olemaan uskollisia ja tuomaan julki Jumalan luonnetta.
Siksi meidät on valittu.
Jae 15: "Ja hän sanoi minulle: -
'Vedet, jotka sinä näit, tuolla, missä portto istuu, -
ovat kansoja ja väkijoukkoja ja kansanheimoja ja kieliä."
Siinä puhutaan maailmasta ja viitataan pahaan maailmanvaltaan -
sekä hengelliseen haureuteen, epäjumalanpalvontaan.
Millainen tuo uskonto on luonteeltaan?
Antikristuksen uskonnossa tapahtuu muutos.
Portollahan kuvataan hengellistä haureutta.
Haureudella ja avionrikkomisella viitataan väärään uskontoon.
Kyseessä on itse asiassa monta uskontoa.
Kun paha maailmanvalta nousee hallitsemaan, -
aluksi on vallalla käsitys, -
että jokainen saa tehdä, kuten parhaaksi näkee.
On vaarallista sanoa: "Ei noin voi uskoa.
Käsityksesi ei ole raamatullinen eikä Jumala sitä hyväksy."
Saat vastauksen: "No kyseessä onkin sinun Jumalasi."
Eli lopun aikoina antikristus antaa ihmisten aluksi ymmärtää, -
että kaikki uskonnot ovat hyviä.
Jokainen saa tehdä, mitä haluaa, ja se on hänen uskontonsa.
Ihmisille on mieluista se, -
että oman lihan tyydyttäminen on hyväksyttyä.
Mutta asiain tila muuttuu kahdesta syystä.
Viimeisen seitsemän vuoden keskikohdassa -
antikristus menee rakentamansa temppelin kaikkeinpyhimpään.
Hän väittää, että se on kaikkien uskontojen ja kansojen temppeli.
Temppeli ei kuulu pelkästään Israelin Jumalalle.
Siksi kyseessä on hävityksen kauhistus.
Kyseessä on uskonto, joka on Jumalalle kauhistus.
Mutta seitsemän vuoden keskikohdalla tapahtuu muutos.
Aluksi piti olla uskollinen pedolle, mutta uskonto oli vapaavalintainen.
Mutta seitsemän vuoden keskikohdalla tapahtuu suuri muutos.
Antikristus menee temppelin kaikkeinpyhimpään ja sanoo: -
"Ei riitä, että harjoitatte uskontoa, kuten itse näette parhaaksi.
Teidän täytyy palvoa minua, koska olen ainoa tosi Jumala."
Jae 15: -
"Ja hän sanoi minulle: -
'Vedet, jotka sinä näit, tuolla, missä portto istuu, -
ovat kansoja ja väkijoukkoja ja kansanheimoja ja kieliä.
Ja ne kymmenen sarvea jotka sinä näit, ja peto, -
ne vihaavat porttoa..."
Tapahtuu muutos, jossa 10 kuningasta ja peto vihaavat porttoa.
Portto kuvaa uskontoa, jossa saa kumartaa, mitä jumalaa haluaa.
Kuninkaat ja peto alkavat vihata sitä, -
koska he haluavat nyt itse päästä hallitsemaan.
He tahtovat maailman palvovan heitä itseään.
Jae 16: -
"Ja ne kymmenen sarvea, jotka sinä näit, ja peto, ne vihaavat porttoa -
ja riisuvat hänet paljaaksi..." He tukahduttavat sen uskonnon.
He perustavat uuden uskonnon, -
jossa antikristusta palvotaan jumalana.
Niitä, jotka eivät tule antikristukselle alamaisiksi, aletaan vainota.
"... ja riisuvat hänet paljaaksi ja alastomaksi -
ja syövät hänen lihansa ja polttavat hänet tulessa."
Miksi tällainen muutos tapahtuu?
On tärkeää, missä kohdassa Sanaa jae 17 on.
"Sillä Jumala on pannut heidän sydämeensä..."
Siinä sanotaan kirjaimellisesti: "Jumala antoi heidän sydämeensä."
Voidaan myös sanoa "pannut", jos ymmärretään asian seuraukset.
Paha maailmanvalta ja sen kuninkaat haluavat korottaa itsensä.
Siitä siinä maailmanvallassa on kyse.
Se on täynnä ylpeyttä ja jumalanpilkkaa.
Niin käy, jos on asettanut itsensä Jumalan paikalle.
"Panna" on tässä kreikaksi didomi, antaa, antaa periksi tai sallia.
Johannes ymmärsi varmaan myös hepreaa.
Ilmestyskirjassa on paljon hepreasta tulleita vaikutteita.
Se ei ole hyvää kreikkaa vaan ikään kuin hepreasta käännettyä.
Ilmestyskirjaa ei kirjoitettu hepreaksi.
Johannes varmaan puhui hepreaa mutta kirjoitti kirjan kreikaksi.
Jae 17: "Sillä Jumala on antanut heidän sydämeensä, -
että he täyttävät hänen aivoituksensa, yksimielisesti, -
ja antavat kuninkuutensa pedolle..."
Jumala salli näin tapahtuvan.
Emme voi kuitenkaan sanoa, että Jumala aiheuttaa synnin tekemistä.
Jumalaa ei voi houkutella syntiin, eikä hän tee syntiä.
Eräs raamatunopettaja opettaa näistä jakeista väärin.
Jakeessa 14:han sanottiin: -
"He sotivat Karitsaa vastaan..."
10 kuningasta ja peto tekevät niin.
Niin toimiessaan he tekevät syntiä.
Mainitsemani raamatunopettaja väittää, -
että Jumala sai heidät toimimaan, niin kuin he toimivat, -
jotta hänen suunnitelmansa toteutuisivat.
Ei kohdassa niin sanota. Siellä sanotaan näin: -
Jumala salli sen ajatuksen heidän sydämeensä toteuttaakseen tahtonsa.
Hän salli heidän tehdä pahaa, koska he tuhoutuisivat lopuksi.
Jumala salli heidän toimi niin, -
koska siten hänen tarkoitusperänsä lopulta toteutuisivat.
Jumala ei pakottanut heitä eikä aiheuta synnin tekemistä -
vaan salli heidän tehdä, kuten he tekivät, -
koska heidän tekojensa kautta hänen suunnitelmansa toteutuisi.
Jae 17: "...kunnes Jumalan sanat täyttyvät.
Ja nainen, jonka sinä näit, on se suuri kaupunki, -
jolla on maan kuninkaitten kuninkuus.'"
Jälleen sanotaan, -
että peto tulee hallitsemaan koko maailmaa.
Minun on vaikea ymmärtää kohdasta muunlaisia tulkintoja.
Koko maailma vastustaa silloin Jumalaa -
paitsi ne, joiden nimi on Karitsan elämän kirjassa, -
ja jotka ovat ottaneet ilosanoman -
ja Jeshuan armon vastaan uskossa.
Kun otat vastaan armon, Jumala ottaa vastaan sinut.
Saat elämääsi Pyhän Hengen, -
jonka kautta voit pysyä Jumalalle uskollisena.
Vain ne, jotka ymmärtävät Jumalan ilmoitusta, -
kykenevät erottamaan, mitä lopun aikoina tapahtuu.
He ymmärtävät pedon luonteen -
ja kykenevät vastustamaan sitä lopun aikojen alkuvaiheessa.
Siksi peto sotii pyhiä vastaan ja voittaa heidät, mutta ei se haittaa.
Vaikka meidät surmattaisiinkin, toivomme on ylösnousemuksessa.
Ylösnousemus ja Jumalan valtakunta liittyvät toisiinsa.
Seuraavalla kerralla siirrymme Ilmestyskirjan lukuun 18.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos. Annamari Kortelainen